کابل حملے میں ہلاکتیں 46 ہوگئیں

سرکاری ذرائع کے مطابق کابل میں موجود سرکاری عمارتوں پر عام طور پر طالبان کی جانب سے حملے کیے جاتے رہے ہیں جو غیر ملکی فوج کو افغانستان سے نکالنے کے لیے لڑ رہے ہیں۔

خبر کا کوڈ: 3257

تاریخ: 25 December 2018 - 20:43

مقدس دفاع نیوز ایجنسی کی بین الاقوامی رپورٹر رپورٹ کے مطابق، افغانستان کے درالحکومت کابل کی سرکاری عمارت پر دہشت گردوں کے حملے میں 46 افراد جاں بحق اورمتعدد زخمی ہو گئے۔

کابل میں واقع سرکاری عمارت کو سیکیورٹی فورسز نے سات گھنٹے کے طویل آپریشن کے بعد کلیئر کرا دیا اور تقریباً ساڑھے تین سو سے زائد افراد کو بحفاظت نکال لیا گیا ہے

ترجمان افغان دفتر خارجہ نجیب دانش کے مطابق سیکیورٹی فورسز سے مقابلے میں تین دہشت گرد مارے گئے جب کہ ایک پولیس اہلکار بھی جاں بحق ہوا ہے۔ حملہ وزارت پبلک ورکس کی عمارت میں کیا گیا تھا، حملہ آوروں نے پہلے پبلک ورکس کے دفتر کے گیٹ پر کار کو دھماکے سے اُڑایا اور پھر عمارت میں داخل ہو گئے۔

دہشت گردوں کی مسلسل فائرنگ اور دھماکوں سے علاقے میں شدید خوف و ہراس پھیل گیا تھا جب کہ قریبی موجود دیگر سرکاری عمارتوں اور دفاتر میں موجود ملازمین نے اپنے دفتروں کو اندر سے بند کردیا تھا۔

افغان حکام کے مطابق سرکاری کمپاؤنڈ پر حملے کی ذمہ داری کسی نے قبول نہیں کی،واقعے میں 20 افراد زخمی بھی ہوئے، جن میں زیادہ تر شہری ہیں۔

افغان حکام کا کہنا ہے کہ افغان فورسزکی جوابی کارروائی میں 3 حملہ آورمارے گئے، جبکہ ایک حملہ آور حملے کے آغاز میں کاربم دھماکے میں مارا گیا تھا اس طرح واقعے میں 4 حملہ آور ہلاک ہوئے۔

واضح رہے کہ کابل میں گزشتہ شام دہشتگردوں نے وزارت عوامی امور کی عمارت پر حملہ کیا گیا تھا۔

پیغام کا اختتام/